قوموں کے لیے نور

قوموں کے لیے روشنی یا قوموں کے درمیان میں نور (عبرانی:אור לגויים اور لگوییم) یا قوموں کے لیے نور ایک یہودی مذہبی اصطلاح جو کتاب یسعیاہ سے عہد عتیق میں تورات سے اخذ کی گئی ہے۔ اس عبارت کا عمومی مفہوم یہودی قوم کے تمام اقوام عالم کے رہبر و راہنما کی حیثیت سے منتخب ہونا کیا جاتا ہے۔ مسیحیوں اور یہودی مسیحیوں کے نزدیک یسعیاہ کی قوموں کے لیے نور کی اصطلاح دراصل یسوع مسیح کی طرف اشارہ ہے۔

 عہد عتیق 

یہ اصطلاح عہد عتیق میں کتاب یسعیاہ سے لی گئی :
”وہ کہتا ہے، ہاں خداوند فرماتا ہے کہ یہ تو ہلکی سی بات ہے کہ تو یعقوب کے قبائل کو برپا کرنے اور محفوظ اسرائیلیوں کو واپس لانے کے لیے میرا خادم ہو بلکہ میں تجھ کو قوموں کے لیے نور بناؤں گا کہ تجھ سے میری نجات زمین کے کناروں تک پہنچے۔“یسعیاہ 49: 6

اس پیش گوئی کا مطلب یہ ہے کہ خدا قوم بنی اسرائیل کو ان کی سرزمین پر واپس لائے گا اور یہ واقعہ باعث بنے گا اس بات کا کہ باقی قومیں اپنی آنکھیں کھولیں اور بنی اسرائیل کو اپنا راہبر و رہنما بنائیں۔

 لغوی معنی 

ربی راداک کا یہ عقیدہ تھا کہ یہودی قوموں کے درمیان میں نور کی مانند ہیں تاکہ وہ غیر یہودیوں کی قوانین نوح کی جانب راہنمائی کرسکیں۔

کتاب مقدس کے بعض یہودی مفسرین خصوصا قرون وسطی کے مفسرین درج ذیل آیات کو آخری زمانے سے مربوط کرتے ہوئے کہتے ہیں کہ صیہون ہی تمام دنیا کا روحانی مرکز ہوگا۔

 عصر حاضر 
موجودہ دور میں یہویوں کی ارض مقدس کی طرف واپسی اور آبادکاری کو بعض یہودی فلسفی قوموں کے لیے نور کو معرض عمل میں آنے سے تعبیر کرتے ہیں۔ مثال کے طور پر مذہبی تحریک صیہونیت کے ایک راہنما آبراهام ایزاک کوک اسی بات کا معتقد تھا کہ یہودیوں کی یہ واپسی قوموں کے لیے نور ہی کے عقیدے کی تعبیر ہے۔

 مملکت اسرائیل بحیثیت قوموں کے لیے نور 

ڈیوڈ بن گوریان نے اپنی یادداشتوں میں اسرائیل کی اخلاقی اور اجتماعی برتری کے بارے میں لکھا ہے۔مثال کے طور پر وہ یسعیاہ کی پیش گوئی کے بارے میں اس طرح لکھتا ہے : “ تاریخ نے ہمیں قدرت، ثروت یا بہت وسیع و عریض اور عظیم سرزمین تو نہیں دی لیکن ہمیں غیر معمولی ذہانت، علم اور اخلاق سے نوازا ہے اور یہ ہماری ایک برتری اور اعزاز قوموں کے لیے نور کی حیثیت سے ہے۔ “ - ڈیوڈ بن گوریان

 حوالہ جات 

زمرہ:تاریخ اسرائیل
زمرہ:کتاب یسعیاہ
زمرہ:عبرانی بائبل کے الفاظ اور جملے
زمرہ:ویکی ڈیٹا سے مطابقت رکھنے والی مختصر تفصیل
زمرہ:عبرانی الفاظ اور جملے